CELEX: 32014D0207
Language: el
Date: 2014-04-11 00:00:00
Title: 2014/207/ΕΕ: Εκτελεστική απόφαση της Επιτροπής, της 11ης Απριλίου 2014 , σχετικά με τον ορισμό του μητρώου ανωτάτου επιπέδου .eu  Κείμενο που παρουσιάζει ενδιαφέρον για τον ΕΟΧ

12.4.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 109/41
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 11ης Απριλίου 2014
   σχετικά με τον ορισμό του μητρώου ανωτάτου επιπέδου .eu
   (Κείμενο που παρουσιάζει ενδιαφέρον για τον ΕΟΧ)
   (2014/207/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 733/2002 του Ευρωπαϊκού Κοινοβουλίου και του Συμβουλίου, της 22ας Απριλίου 2002, για την υλοποίηση του .eu τομέα ανωτάτου επιπέδου (1), και ιδίως το άρθρο 3 παράγραφος 1 στοιχείο β),
   Εκτιμώντας τα ακόλουθα:
   
               (1)
            
            
               Η Επιτροπή καλείται να ορίσει το μητρώο στο οποίο θα ανατεθεί η οργάνωση, διοίκηση και διαχείριση του τομέα ανωτάτου επιπέδου .eu μετά τη δημοσίευση πρόσκλησης εκδήλωσης ενδιαφέροντος στην Επίσημη Εφημερίδα της Ευρωπαϊκής Ένωσης.
            
         
               (2)
            
            
               Το 2003, με την απόφασή της 2003/375/ΕΚ (2), η Επιτροπή κήρυξε το European Registry for Internet Domains (EURid) ως μητρώο του τομέα ανωτάτου επιπέδου .eu. Η Επιτροπή συνήψε σύμβαση με το European Registry for Internet Domains (EURid), στην οποία καθορίζονται οι όροι σύμφωνα με τους οποίους η Επιτροπή εποπτεύει την οργάνωση, διοίκηση και διαχείριση του τομέα ανωτάτου επιπέδου .eu από το μητρώο. Η εν λόγω σύμβαση υπεγράφη στις 12 Οκτωβρίου 2004 για περίοδο πέντε ετών και στη συνέχεια ανανεώθηκε το 2009 για πέντε ακόμη έτη. Η ισχύς της λήγει στις 12 Οκτωβρίου 2014.
            
         
               (3)
            
            
               Η Επιτροπή δημοσίευσε στις 14 Μαΐου 2013 πρόσκληση εκδήλωσης ενδιαφέροντος (2013/C 134/06) στην Επίσημη Εφημερίδα της Ευρωπαϊκής Ένωσης, ταυτόχρονα με τη δήλωση της Επιτροπής σχετικά με τον ρόλο της ως επόπτη της οργάνωσης, διοίκησης και διαχείρισης του .eu TDL από το μητρώο (2013/C 134/05), με την οποία καλούνται να υποβάλουν αιτήσεις οι οργανισμοί που επιθυμούν να επιλεγούν ως το μητρώο που θα είναι επιφορτισμένο με την οργάνωση, διοίκηση και διαχείριση του τομέα ανωτάτου επιπέδου .eu.
            
         
               (4)
            
            
               Η ισχύς της πρόσκλησης τερματίστηκε στις 20 Ιουνίου 2013. Υποβλήθηκε μόνο μία αίτηση, από τo European Registry for Internet Δomains (EURid).
            
         
               (5)
            
            
               Στις 25 Ιουλίου 2013 πραγματοποιήθηκε αξιολόγηση με βάση τα κριτήρια επιλεξιμότητας και επιλογής που προβλέπονταν στην πρόσκληση εκδήλωσης ενδιαφέροντος.
            
         
               (6)
            
            
               Οι αξιολογητές εξέτασαν την αίτηση και κατήρτισαν πίνακα αποτελεσμάτων που περιλαμβάνει διάφορους βαθμούς (ατομικούς και συλλογικούς) που αφορούν την αίτηση, με γνώμονα το σύστημα βαθμολόγησης που προβλέπεται στο τμήμα 4 της πρόσκλησης υποβολής προτάσεων, συνεκτιμώντας τη συνολική ποιότητα με βάση τα κριτήρια επιλογής. Οι αξιολογητές κατέληξαν στο συμπέρασμα ότι η αίτηση που υποβλήθηκε από τo European Registry for Internet Domains (EuriD) πληρούσε τις ελάχιστες απαιτήσεις για καθένα από τα κριτήρια επιλογής. Η Επιτροπή εξέτασε τα αποτελέσματα στα οποία κατέληξαν οι αξιολογητές και στη βάση αυτή συμφωνεί με την απόφαση.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί δυνάμει του άρθρου 22 παράγραφος 1 της οδηγίας 2002/21/ΕΚ του Ευρωπαϊκού Κοινοβουλίου και του Συμβουλίου (3),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το European Registry for Internet domains (EURid) θα είναι το μητρώο ανωτάτου επιπέδου .eu στο οποίο θα ανατεθεί η οργάνωση, διοίκηση και διαχείριση του τομέα ανωτάτου επιπέδου .eu.
   Άρθρο 2
   Η Επιτροπή θα συνάψει σύμβαση με το European Registry for Internet Domains (EURid) η οποία θα καθορίζει τους όρους σύμφωνα με τους οποίους η Επιτροπή εποπτεύει την οργάνωση, διοίκηση και διαχείριση του τομέα ανωτάτου επιπέδου .eu από το μητρώο, σύμφωνα με το άρθρο 3 παράγραφος 1 στοιχείο γ) του κανονισμού (ΕΚ) αριθ. 733/2002.
   Η σύμβαση έχει ισχύ για αρχική περίοδο πέντε ετών και μπορεί να παραταθεί δύο φορές κάθε φορά, για επιπλέον μέγιστη περίοδο πέντε ετών.
   Άρθρο 3
   Η απόφαση 2003/375/ΕΚ καταργείται.
   Άρθρο 4
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 11 Απριλίου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 113 της 30.4.2002, σ. 1.
   
      (2)  Απόφαση 2003/375/ΕΚ της Επιτροπής, της 21ης Μαΐου 2003, για τον ορισμό του μητρώου ανωτάτου επιπέδου .eu (ΕΕ L 128 της 24.5.2003, σ. 29).
   
      (3)  Οδηγία 2002/21/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (ΕΕ L 108 της 24.4.2002, σ. 33).